Jūda Lēvs ben Becalels
Jūda Lēvs ben Becalels jeb Prāgas Maharals (ivritā: מַהֲרַ"ל, dzimis ap 1520. gadu, miris 1609. gada 17. septembrī) bija ebreju rabīns, filozofs un mistiķis. Bija Mikulovas (1553—1573), Poznaņas (1584—1588) un Prāgas (1588—1591, 1597—1609) rabīns. Pirmoreiz publicējās 66 gadu vecumā. Jūda Lēvs tikās ar imperatoru Rūdolfu II, kura galms atradās Prāgā, un uzturēja kontaktus ar Tiho Brahi. Kopš 19. gadsimta ir zināma leģenda par Lēvu kā no māla veidotā Prāgas golema autoru.